b"\n_START_ARTICLE_\nTasismi\n_START_PARAGRAPH_\nTasismi on informalismin sukuinen abstrakti taidesuuntaus tai suorastaan informalismin rinnakkaistermi. Tasisteiksi sanotaan usein samoja taiteilijoita kuin informalisteiksikin. Erona on se, ett\xc3\xa4 tasismissa painotettiin taiteilijan fyysist\xc3\xa4 ilmaisua, joka haluttiin siirt\xc3\xa4\xc3\xa4 maalauskankaalle mahdollisimman suoraan._NEWLINE_Sana 'tasismi' tulee ranskan kielen sanasta tache, joka tarkoittaa l\xc3\xa4ikk\xc3\xa4\xc3\xa4 tai tahraa._NEWLINE_Tasismi-termi\xc3\xa4 alettiin k\xc3\xa4ytt\xc3\xa4\xc3\xa4 abstraktin ekspressionismin eurooppalaisesta muunnoksesta Ranskassa 1950-luvun alussa._NEWLINE_Tasismi saattoi olla v\xc3\xa4ril\xc3\xa4ikkien spontaanista levitt\xc3\xa4mist\xc3\xa4 kankaalle esimerkiksi taiteilijan tunne-el\xc3\xa4m\xc3\xa4n suorina elein\xc3\xa4. L\xc3\xa4ik\xc3\xa4t voivat olla my\xc3\xb6s abstraktiota ilman yhteytt\xc3\xa4 tunnetulkintoihin._NEWLINE_Tasismissa oli samoja piirteit\xc3\xa4 kuin lyyrisess\xc3\xa4 abstraktiossa tai  amerikkalaisessa toimintamaalauksessa (action painting), jota kutsutaan my\xc3\xb6s roiskemaalaukseksi. Tasismissa voi olla my\xc3\xb6s kalligrafista s\xc3\xa4vy\xc3\xa4._NEWLINE_Tasisteiksi eli l\xc3\xa4ikk\xc3\xa4taiteilijoiksi nimitettiin my\xc3\xb6s impressionisteja vuonna 1899. Samoin ja pointillismia ja fauvismia sanottiin halveksivasti l\xc3\xa4ikk\xc3\xa4taiteeksi eli tasismiksi."